Με απογευματινή προπόνηση στα Σπάτα ολοκληρώθηκε η προετοιμασία της ΑΕΚ για τη ρεβάνς με την Κραϊόβα (15/8 – 21.00, ΟΑΚΑ) για τον 3ο προκριματικό γύρο του UEFA Europa League. Αμέσως μετά το τέλος, ο Μιγκέλ Καρντόσο ανακοίνωσε την αποστολή. Εκτός έμεινε ο Νίκλας Χουλτ, ο οποίος έχασε προπονήσεις λόγω του προβλήματος (αιμάτωμα) που αντιμετώπισε και επανήλθε σε φουλ ρυθμούς τη Δευτέρα. Προφανώς ο Καρντόσο, θέλει να του δώσει ανάσες και να τον έχει και πάλι όταν επανέλθει στο 100% από άποψη ρυθμού. Άλλωστε, υπάρχει αριστερά ο Έλντερ Λόπες που θα ξεκινήσει αύριο Πέμπτη, ενώ να σημειώσουμε πως στην αποστολή βρίσκεται κανονικά και ο Μιχάλης Μπακάκης.

*Ο Ντμίτρο Τσιγκρίνσκι και ο Βίκτωρ Κλωναρίδης ακολούθησαν ατομικά προγράμματα εκγύμνασης.



Η αποστολή της ΑΕΚ: Μπάρκας, Τσιντώτας, Μπακάκης, Λόπες, Οικονόμου, Βράνιες, Σβάρνας, Παουλίνιο, Κρίστιτσιτς, Βέρντε, Σιμόες, Ζεράλδες, Αλμπάνης, Μάνταλος, Σιμάο, Γαλανόπουλος, Ολιβέιρα, Λιβάια.